Rīgā

|  |  |  |  |
| --- | --- | --- | --- |
|  | 18.06.2021 | Nr. | 12/A-2/3534 |
|  |  |  |  |
| Uz | 03.06.2021 | Nr. | VSS-521, 22 23§ |

|  |
| --- |
| **Zemkopības ministrijai** |

|  |
| --- |
| *Par Ministru kabineta noteikumu projektu**"Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā"* |

Finanšu ministrija atbilstoši kompetencei ir izskatījusi Zemkopības ministrijas sagatavoto  Ministru kabineta noteikumu projekta "Valsts un Eiropas Savienības atbalsta piešķiršanas kārtība lauku attīstībai finanšu instrumentu veidā”, tā sākotnējas ietekmes novērtējuma ziņojumu (anotāciju) un izsaka tālāk minētos iebildumus.

1. Lūdzam papildināt noteikumu projekta 18.punktu ar nosacījumu, ka akciju sabiedrības “Attīstības finanšu institūcija Altum” (turpmāk – sabiedrība Altum) tiešo finanšu instrumentu vadības maksas segšanai no atmaksātā finansējuma nosaka attiecīgajā valsts atbalsta programmā, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" (turpmāk – EK lēmums SA.36904) attiecībā uz vadības maksas kompensēšanu.
2. Ņemot vērā, ka kopējais publiskais finansējums finanšu instrumentu īstenošanai ir 30 000 000 euro, lūdzam papildināt anotācijas I sadaļu ar informāciju par to, ka plānotais Eiropas Lauksaimniecības fondu lauku attīstībai (ELFLA) līdzekļu ieguldījums sabiedrībā Altum kopā ar citām paredzētajām programmām, kuras šobrīd tiek izstrādātas un kuras paredzēts ieviest sabiedrībai Altum, nepārsniegs EK lēmumā SA.36904 24. un 121. punktā noteikto pamatkapitāla un rezerves kapitāla maksimālo summu. Vēršam uzmanību, ka EK lēmuma SA.36904 23.punkts nemaz neparedz citādu iespēju kā finansējumu iepludināt caur pamatkapitālu vai rezerves kapitālu. Ja gadījumā plānotais pamatkapitāla vai rezerves kapitāla palielinājums pārsniedz EK lēmumā SA.36904 noteikto summu, lūdzam skaidrot, ka programmu varēs uzsākt tikai pēc tam, kad būs saņemts EK lēmums par grozījumiem EK lēmumā SA.36904 par sabiedrības Altum darbību.
3. Lūdzam precizēt anotācijas III sadaļas formu atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.punktā noteiktajai anotācijas veidlapai (pielikums), attiecīgi sadaļu papildināt ar atbilstošu 7.punktu un šobrīd 7.punktā norādīto informāciju norādīt kā 8.punktu.

Ar cieņu

|  |  |  |
| --- | --- | --- |
| valsts sekretāres vietniece budžeta jautājumos | (paraksts\*) | J.Plūme |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Mažuika 67083831

Ieva.Mazuika@fm.gov.lv

Šantars 67095453

Vairis.Santars@fm.gov.lv